SCIURUS syriacus H. et E. 
IN MONTIS LIBANI MEDLY ET INFERIORE PARTE PROPE ARISSAM ET IN SUPERIORE PARTE PROPE EDEN 
FREQUENS IN SYLYIS. 
Incolis vocatur Orkedaun, quod arabice Syrus aliquis nobis scripsit (Kerkedun), quod vero rectius scribi 
videtur ( Aerkesun ) i. e. Saltator, Agilis. 
kjjyriacus Sciurus zoographorum nemini tractatus est, etiamsi Sciuri in omni terra hominum 
attentionem sibi facile vindicent. Antiquissimo tempore Sciurorum pelles in pretio fuisse statutum 
est, hinc omnes huius generis species diu murium ponticorum (jmw xovtmm Aristotelis) nomine 
agitatae sunt. 'Zmovgov (Sciuri) graecum nomen apud Herodotum, Aristotelem, Aelianum 
et reliquos antiquiores graecos scriptores non legitur, sed a Plinii et Oppiani tempore inde 
in usum venit. Pontici vero muris nomen, cum ad pelles magis, quam ad animalia respexerit, 
diversis animalium formis, pelle molli convenientibus, antiquitus datum est. Sic ab Aeliano 
duplex murium genus in Ponto perhibetur alterum (VI. 41.) ad veros Mures terrestres migra- 
torios pertinere videtur, alterum vero, cuius pelles Persis vendantur, facile Sciurum indicat 
(XVII. 17.). Cuvier mures ponticos Plinianos Arctomyes Bobak et Suslik fuisse censuit ad 
Plinii VIII. pag. 457. Hesychio teste Graeci etiam Ka/j.\lovgcu et ‘hnrovfiov nomen Sciuris 
dederunt. 
Arabis asiaticis recentiori tempore, Persis Turcisque nomine Sanjctb aut Sunjcib 
Sciuros indicari Lexicographi scribunt et Damirus auctor est. Indis etiam nomen Sanjctb usi- 
tatum esse Shakespear in Lexico indico testatur. Praeterea coloris cineritii genus in Oriente 
sanjabi vocari dicunt. Nos vero illa nomina non audivimus. Syri, quibus Arissae et 
Bischerrae Sciuros venatione occisos ostendimus, nomen Orkedaun uno ore pronuntiabant. 
Vestes, quas Deum Adamo in paradiso fecisse scriptum est, e Sciuri pellibus fabricatas 
veteres censuisse, ex Habessinorum Sciuri nomine redire videtur, de quo confer Sciurum brachyo- 
tum nostrum. Inter cognitas vero species, Paradiso alicui proximas, Sciurus syriacus est, quem 
in ipso loco hodieque Eden dicto in monte Libano venati sumus. Sed haec ad scientiam 
naturalem parum faciunt et antiquitatum studiosis ulterius examinanda sunt, uberius etiam in 
itineris nostri relatione tractantur. 
SCIURUS syriacus. 
Character essentialis. 
Sc. statura Sciuro vulgatd, adulto paullo inferior, auriculis nunquam penicillatis, acutis, 
subtilius pilosis, toto pilo molliore brevioreque, cauda disticha, breviore quam corpus; 
Hempr, et Ehrenb. Mammalia I. 
cc 
